text:  Horsens får 120 bycykler
  07 maj 2014 kl. 19.01
  Horsens stiller nu gratis cykler til rådighed for blandt andre turister.
  De 120 cykler skal bruges til to ting:
  De stilles til rådighed for byens gæster og turister.
  Og så skal de give beskæftigelse til ledige i Jobcenter Horsens.
  Indtil videre får 13 steder i Horsens Kommune udleveret cyklerne. 
  Ledige på Jobcenter Horsens står klar til at hente cyklerne igen, når de skal til serviceeftersyn, og hvis de punkterer eller går i stykker.
  - Vi har mange turister i Horsens og omegn, og det betyder meget for os at kunne hjælpe dem godt på vej. Nu har vi også nogle ledige, og derfor er vi samtidig glade for den samfundsmæssige værdi, cyklerne har i form af beskæftigelse til dem, siger borgmester Peter Sørensen.
  